**טיול למלטה (טרום פסח)**

**5 ימים/ 4 לילות**

**6-10.4.25**

מלטה אינה סתם מדינה עתיקה. היא מיתוס עתיק יומין, עם מבנים פרהיסטוריים, בתי כלא מימי הביניים והמערה של נימפת הים קליפסו, בה החזיקה לפי האגדה את אודיסאוס. ברחובות הצרים ומרוצפי האבן שבעיירות של קבוצת האיים ניצבים ארמונות מתקופת הבארוק וקתדרלות נורמניות, ובאזורי הכפר פזורים כמה מהמבנים העתיקים ביותר בעולם. התוצאה של כל זה היא שהמבקרים כאן נהנים מאיזון מרענן בין שירותי התיירות לבין הקסם המקומי והמסורת, ומתענגים על נוחות במחיר זול בהרבה מאשר ביעדים אחרים באגן הים התיכון. האווירה הרוגעת , הפסטיבלים בהם זורקים המלטזים ניירות צבעוניים, נושאים ברחובות פסלים של הקדושים המגינים על עריהם ושותים לחיי האבירים של מסדר יוחנן הקדוש - אבירי מלטה. בכל מרכזי הערים פזורים מסעדות, בארים, דיסקוטקים ומספר בתי קזינו שמייצרים חיי לילה תוססים מאד , לצעירים וגם למבוגרים שבינינו , עד השעות הקטנות של הלילה.

תאריך יציאה: יום א' 6.4.25 המראה ב:15:35 (נחיתה משוערת ב-17:70)

תאריך חזרה: יום ה' 14.4.25 המראה ב: 18:40 (נחיתה משוערת 22:25)

**מסלול הטיול**

**יום 1 -** תל אביב >> וולטה / וולטה

ניפגש בשדה התעופה לטיסה למלטה – לאחר הנחיתה בוולטה וסידורים פורמליים בשדה התעופה נצא לסיור אותו נקדיש להכרות מעמיקה עם וולטה היפהפייה, בירת מלטה. נתחיל בביקור בגני ברקה העליונים, מהם נשקף נוף מרהיב של הנמל הגדול וסביבותיו, נעבור דרך כיכר הניצחון, נצפה אל ארמון "האחים הגדולים" (Palazz tal-Gran Mastru) – ארמון מפואר ששימש את האביר הראשי במסדר השליט, "האח הגדול". נראה את בניין האופרה הממלכתי. בתום הסיור, ובמידה והזמן יאפשר זאת נותיר זמן לשוטטות בין החנויות הרבות ברחוב הראשי. לאחר מכן העברה לבית המלון.

**יום 2 -** כפר הדייגים מרסה שלוק , תצפית מראש צוקי דינגלי , נמל סלימה

נצא בנסיעה דרומה אל עבר הכפרים שנשתמרו בצורה מרשימה בדרום האי. נטייל בין כיכרות ורחובות עתיקים , בהם הזמן כאילו עצר מלכת. נבקר בכפר הדייגים הצבעוני שהיה לעיירה - מרסה שלוק (Marsaxlokk), הממוקם על שפת המפרץ הגדול ביותר במלטה, בדרום-מזרח האי. נמל הכפר הוא אחד הנמלים דרכם ניסו הצבאות התורכיים והצרפתיים לכבוש את האי בעבר ובתקופות אחרות שימש המפרץ לעגינתן של... ספינות פיראטים. נהנה מזמן לסיור וקניות בשווקים הנערכים מדי יום לאורך קו המים. נמשיך לתצפית מראש צוקי דינגלי (Dingli Ciffs) אל דרומה של מלטה, מקום בו הסלעים יורדים אנכית אל הים. נמשיך לנמל סלימה (נמל השלום) והלאה למפרץ סנט פול, שלפי המסורת הנוצרית ספינתו של סנט פול, שאול התרסי, התנפצה כאן בשנת 60 לסה"נ.

**יום 3 -** האי גוזו

לאחר ארוחת הבוקר נצא ליום שלם של טיול וביקורים באתרים המרכזיים של האי היפהפה, גוזו, אחד משלושת האיים המרכיבים את הארכיפלג של מלטה. נצא בשיט מעבורת אל האי המלטזי הקטן, שתושביו עוסקים בעבודות אדמה ובדיג. לאי אופי ייחודי - הוא בנוי על שלוש גבעות ירוקות והוא ציורי יותר מאחיו הגדול - האי מלטה. נמשיך לביקור בעיירת הדיג והנופש שלנדי (Xlendi) , במרכז לעבודות יד של גוזו ובבירת האי ויקטוריה ששמה הקודם היה ...רבאט.. בחלקו השני של הסיור נגיע לביקור במערת קליפסו הצופה אל מפרץ רמלה, בתום הביקורים נשוב בשיט לאי מלטה.

**יום 4 -** מוסטה , כפר אומנים טה-קאלי , מדינה , רבאט

לאחר ארוחת הבוקר נצא לסיור ביומנו האחרון באי מלטה , נתחיל את הביקור בדום של מוסטה - עם הכיפה הנתמכת בגובה של 67 מטר , השלישית בגודלה באירופה שכמעט נהרסה במלחה"ע השניה כשפצצה פגעה בכיפתה ולא התפוצצה. נמשיך לכפר האמנויות טה –קאלי (ta` Qali) ,אחד ממרכזי האמנות של האי שממוקם באחד מבסיסי חיל האויר הבריטי מימי מלחה"ע השנייה וידוע כאטרקציה תיירותית . במקום פועלים ויוצרים אמני קרמיקה, מנפחי זכוכית, צורפים ותכשיטנים ,פסלים ואמני תחרה. נמשיך לביקור בבירה הקודמת של מלטה ואחת הערים היפות והחשובות באי, מדינה. נטייל ברחובות ה"עיר השקטה", עיר ימי ביניימית עם מבוך של סמטאות ומבנים שמורים. נצפה בקתדראלה בסגנון הבארוק המלטזי ונצפה מחומות העיר השוכנת בנקודה הגבוהה באי. נמשיך לרבאט ונטייל אל מערת סנט פול (בה שהה הקדוש פאולוס, הוא שאול התרסי מחולל הנצרות) ונרד לקטקומבות שהעיר רבאט נבנתה מעליהן.

**יום 5 -** מלטה - תל אביב

תם טיולנו הקסום – בהתאם לשעות הטיסות העברה לשדה התעופה לטיסה חזרה לתל אביב. הערות: תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה.

**עלות**: **759 € (יורו) לאדם בחדר זוגי (שניים בחדר)**

**תוספת 250 € (יורו) לאדם בחדר יחיד**

הטיול כולל:

טיסות ישירות הלוך ושוב תל אביב – מלטה

אוטובוס תיירים נוח וממוזג

לינה בבתי מלון מדרגת תיירות ראשונה

מדריך טיולים ישראלי מצוות "אשת טורס"

כלכלה: ארוחת בוקר

כניסות לאתרים כפי שמצוין במסלול

טיפים לנותני שירות אחרים

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון(

סבלות

טיפ למדריך הישראלי (מקובל לתת 5 אירו לאדם ליום(

הערה: לתשומת ליבכם, ומבלי לגרוע מן הקבוע להלן בסע' 94-98 לתקנון, מובהר בזה כי שלא כמו בישראל, במרבית מדינות העולם אין כיסוי ביטוחי לנזקי גוף הנגרמים מתאונות דרכים, ובחלק מהמדינות קיים כיסוי חלקי בלבד, מבלי לגרוע מכלליות האמור לעיל מובהר בזה כי אשת טורס איננה יכולה לרכוש עבור הנוסעים לחו"ל ביטוח לכיסוי נזקי גוף הנגרמים כתוצאה מתאונות דרכים.

הטיול פתוח לכל הגילאים לא רק פו"פ

מספר המקומות על הטיסה מוגבל לכן כדאי להקדים ולהירשם!

הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"

עופר 052-2945446